Fil-15 ta' Diċembru 2015, il-Kunsill iddeċieda li d-direttivi mogħtija lill-Kummissjoni biex tinnegozja ftehim ekonomiku u kummerċjali komprensiv mal-Kanada. Id-direttivi ta' negozjati tal-2009, kif ukoll modifika tal-2011 biex ikunu possibbli taħditiet dwar il-protezzjoni tal-investimenti, saru pubbliċi fl-istess jum L-abbozz tal-ftehim ġie ffinalizzat f'summit bejn l-UE u l-Kanada f'Settembru 2014. Qegħdin jitwettqu tisfija u traduzzjoni legali bil-ħsieb ta' ffirmar, ratifika u konklużjoni. Il-ftehim ser ineħħi aktar minn 99% tat-tariffi tal-importazzjoni kemm fil-Kanada kif ukoll fl-UE. Dan ser joħloq opportunitajiet ġodda u sostanzjali ta' aċċess għas-suq fl-oqsma tas- servizzi u l-investiment . Il-ftehim jinkludi, fost oħrajn, dispożizzjonijiet dwar akkwist pubbliku mill-gvern, protezzjoni tal-investimenti, drittijiet ta' proprjetà intellettwali, miżuri sanitarji u fitosanitarji, indikazzjonijiet ġeografiċi, żvilupp sostenibbli, kooperazzjoni regolatorja, għarfien reċiproku, faċilitazzjoni tal-kummerċ, kooperazzjoni fil-qasam tal-materja prima, riżoluzzjoni ta' tilwim u ostakli tekniċi għall-kummerċ. Id-deċiżjoni ttieħdet mingħajr diskussjoni f'laqgħa straordinarja tal-Kunsill, fil-marġni ta' konferenza ministerjali tad-WTO f'Nairobi. Hija ttieħdet bi qbil komuni. Direttivi ta' negozjati tal-2009 għal ftehim ta' integrazzjoni ekonomika mal-Kanada Modifika tad-direttivi ta' negozjar tal-2011 għal ftehim ta' integrazzjoni ekonomika mal-Kanada Is-sit web tal-Kummissjoni dwar il-kummerċ mal-Kanada Ara l-paġna tal-laqgħa